C 70/26
ET
Euroopa Liidu Teataja
27.2.2023
Toodet, mida ei hakatud turustama 48 tunni jooksul pärast korjamist, tuleb säilitada külmas või tuleb kasutada muid sobivaid meetmeid, mis aeglustavad viljade ainevahetusprotsessi.
3.6.
Sellise toote märgistamise erieeskirjad, millele registreeritud nimetus viitab Värskelt turustamiseks mõeldud kaitstud geograafilise tähisega kirsid „Ciliegia di Marostica“ tuleb pakendada spetsiaalsetesse pakenditesse, mille mahutavus võib olla kõige rohkem 10 kilogrammi.
Materjalid peavad olema toiduga kokkupuutel ohutud.
Iga pakendi sisu peab olema ühtlane ning peab sisaldama ainult sama sorti ja sama kvaliteediga kirsse.
Lubatud on ühtluse puudumine läbimõõdu ja värvi puhul, nii et hälve jääks alla 10 % viljade arvust ja kaalust pakendi kohta.
Kohustuslik on kasutada liidu sümbolit.
Iga pakendi välisküljel peab olema järgmine geograafilise tähise logo:
4.
Geograafilise piirkonna täpne määratlus Kirsside „Ciliegia di Marostica“ tootmispiirkond hõlmab Vicenza provintsi kaheksa järgmise kommuuni territooriumi: Marostica, Salcedo, Fara Vicentino, Breganze, Colceresa, Pianezze, Bassano ja Schiavon.
5.
Seos geograafilise piirkonnaga Kirsside „Ciliegia di Marostica“ tootmispiirkond on juba ammu tuntud kui territoorium, mis sobib kirsside kasvatamiseks, ning paljud autorid on rõhutanud, kui heade omadustega on sellest tootmispiirkonnast pärit kirsid.
Piirkond ulatub põhjas territooriumini, mis koosneb 100–400 meetri kõrgustest küngastest; lõunaosa hõlmab kõrge tasandiku all olevaid maid, mille kõrgus on 90–100 meetrit üle merepinna.
Muld, kus kirsipuid kasvatatakse ja mis on suuresti kujunenud tertsiaalajastu kaljudest, on eriti viljakas, selles on vähe lämmastikku, kuid palju kaaliumi.
Niisugune päritolu koos pinnase kallakuga ja alanemisega lõuna suunas takistab vee seismajäämist ning soodustab suhkru kogunemist.
Kliima on pehme ja tuult on palju, udu peaaegu puudub ning põhjast kaitseb ala Alpide mäeahelik, eelkõige Dolomiidid.
Kirsid on südamekujulised, suure läbimõõduga ja nende värv varieerub tulipunasest kuni tumepunaseni; viljaliha, mis on väga meeldiva magusa maitsega, on keskmiselt mahlakas.
Kirsside „Ciliegia di Marostica“ ja tootmispiirkonna seosest annab tunnistust vilja ajalooline tuntus, mis on kestnud 1400. aastast kuni tänapäevani.
Ajaloodokumentides on kirsipuude kasvatamist Marostica küngastel mainitud juba Rooma ajal, kuid ka hiljem.
Arvatakse, et kirsid „Ciliegia di Marostica“ on saavutanud oma maine juba ammu.
See tundub olevat seotud ajaloolise seigaga, mida nimetatakse malepartiiks.
Nimelt kõneldakse, et kaks rüütlit esitasid teineteisele 1454. aastal väljakutse võita Marostica isanda ja lossihärra Taddeo Parisio tütre süda ning nad võistlesid malepartii vormis, milles malenditeks olid elavad inimesed.
Partii toimus ja selle võitja võis abielluda kohaliku isanda tütrega, kaotaja sai aga tema õe.
Taddeo Parisio andis käsu istutada selle õnneliku sündmuse mälestuseks kogu territooriumile kirsipuud.
Ajaloolisel vaatemängul „Mostra regionale delle ciliegie“, mis korraldatakse tootmispiirkonnas igal aastal mai lõpus, valitakse selle ajaloosündmuse mälestuseks noored neiud, kes kannavad nende kahe pruudi rõivaid.